Karlien en Joe haak stilletjies afDie foto wat Karlien van Jaarsveld op sosiale media gedeel het. Foto: Via Instagram Karlien van Jaarsveld en die voormalige rugbyspeler Joe Breytenbach het stilletjies die knoop deurgehaak. Sy het Sondagmiddag ŉ foto op sosiale media gedeel waarin dit duidelik is dat die trouklokkies gelui het. “Vandag kan ek met oorgawe en soveel dankbaarheid vir jou sê – moet nooit opgee op die liefde nie. Xxx,” lui die inskrywings op sosiale media. Ronel Brink, Karlien se ma, bestuurder en woordvoerder, het Sondag aan Maroela Media bevestig Karlien en Joe is getroud. “Ek kan ongelukkig nie meer besonderhede bekend maak nie. Ons kan niks meer sê nie. Wat sy op sosiale media geplaas het, is wat sy met haar aanhangers wil deel. Hulle wil die res so privaat as moontlik hou,” het Brink gesê. Karlien en Joe het in September verlede jaar die nuus van hul verlowing op haar Instagram-profiel bekendgemaak. “Ek wil graag die nuus met julle deel voor die media dit doen. Ek en Joe [Breytenbach] is verloof,” het sy toe geskryf. “Almal vra, wie is Joe? So, Joe is net ŉ gewone ou, met ŉ gewone werk wat lief is vir gholf op ŉ random afdag en ŉ bier om te ontspan. Hy like sigare rook (hy rook so bietjie te veel van dit), sy gunsteling- Afrikaanse kunstenaar is Koos Kombuis en hy maak gereeld kos vir ons in die huis. “Ek het Joe in Potch ontmoet 11 jaar terug. Ons het gesoen, ‘but then he went to France’ en Joe was nooit weer te sien of te hore van… And then ‘there he was’, popped out of the blue sonder ŉ wit perd, in ŉ swart hemp en ŉ swart stywe jean met een baie groot smile, en ŉ baie sweet ‘hello’ net so sweet soos 11 jaar terug. En soos hulle sê ‘you had me at hello’. The rest is history. Regte tyd. Regte plek. “So ja dis ons lang storie in baie kort. Ek is baie happy en baie happy om dit met julle te kan deel.” [sic] Klik hier vir alle vorige berigte oor Karlien van Jaarsveld op Maroela Media A post shared by Karlien (@karlienvanjaarsveld)